མཐའི་ཡུལ་ལུང་རེ་ན་ལྷ་མཆོད་པའི་ཆོ་ག་ལ་ར་ལུག་དམར་བསད་ཀྱིས་ཤ་ཁྲག་གཏོར་མ་དང་སྦྱར་ནས་སྲེགབོད་མཐའ་འཁོབ་ཀློ་པ་རྣམས་ཀྱིས་མགྲོན་པོ་ལག་ཏུ་ཐེབས་ཚད་བསུས་ནས་དུག་ཨེ་དྲོངས་ལྟ།མི་ཆེན་དང་བླ་ཆེན་རེ་བཀྲོངས་ཐུབ་ན་དེ་དག་གི་བསོད་ནམས་རང་ལ་འཐོབ་པར་འདོད།གདོང་ལ་ཅེར་ན་འཆི་ལྟས་སུ་བརྩི་ཞིང་རྣམ་རྟོག་དགུར་ལངས།འབྲོག་པ་རྣམས་ཀྱི་ཅ་དངོས་ཡོད་ཚད་གཡག་ལ་བཀལ་ནས་རྩྭ་ཁ་གང་བཟང་བཟང་དུ་གནས་སྤོས་ནས་འགྲོ།དགུན་ཁའང་འབྲི་གཡག་གི་རྩིད་པས་བཏགས་པའི་སྦྲ་གུར་ཕུབ་པ་ལས་ཁང་ཁྱིམ་ཡེ་ནས་མེད།ཁོ་ཚོས་དགེ་ཁྲལ་འཇལ་ཐབས་ཙམ་ལ་གནག་ཕྱུགས་རེ་ཚེ་ཐར་གཏོང་མོད།བཤའ་སྙིང་བྲོ་དུས།བེའུ་ཞིག་ཚེ་ཐར་གྱི་འོག་ལ་དེད་རྗེས་ཚེ་ཁ་སྤོས་ཡོད་ཟེར་ནས་བཤའ།དེ་ཡང་ཁ་ནས་མ་ཎི་འདོན་ཅིང་ལག་གཡས་པས་འཁོར་ལོ་སྐོར་ཞོར་མཆུ་བསྡམ་པར་བྱེད།